Návrh nariadenia Rady ktorým sa mení a dopĺňa príloha nariadenia (ES) č. 2042/2000, ktorým sa ukladá konečné antidumpingové clo na dovozy televíznych kamerových systémov s pôvodom v Japonsku /* KOM/2005/0365 v konečnom znení */





[pic] | KOMISIA EURÓPSKYCH SPOLOČENSTIEV | Brusel 05.08.2005 KOM (2005) 365 v konečnom znení Návrh NARIADENIA RADY ktorým sa mení a dopĺňa príloha nariadenia (ES) č. 2042/2000, ktorým sa ukladá konečné antidumpingové clo na dovozy televíznych kamerových systémov s pôvodom v Japonsku (predložená Komisiou) ODÔVODNENIE Kontext návrhu | Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dovozom dumpingových tovarov z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 461/2004 z 8. marca 2004 (ďalej len „základné nariadenie“) a zameriava sa na zahrnutie televíznych kamerových systémov do prílohy k nariadeniu 2042/2000. Táto príloha obsahuje zoznam televíznych kamerových systémov, ktoré, hoci sa na ne vzťahuje opis výrobku, nemožno považovať za vysielacie kamerové systémy a preto musia byť oslobodené od antidumpingového cla. | Všeobecný kontext Tento návrh je podaný v rámci implementácie základného nariadenia a je výsledkom prešetrovania, ktoré sa vykonalo v súlade s obsahovými a formálnymi požiadavkami stanovenými v základnom nariadení. | Súčasné ustanovenia v oblasti návrhu V oblasti návrhu nie sú žiadne súčasné ustanovenia. | Súlad s inými politikami a cieľmi Únie Neuplatňuje sa. | Konzultácie zúčastnených strán a zhodnotenie vplyvu | Konzultácie zúčastnených strán | Zúčastneným stranám, ktorých sa konanie týka, bola v súlade s ustanoveniami základného nariadenia poskytnutá príležitosť obhajovať počas prešetrovania svoje záujmy. | Zhromažďovanie a využívanie expertízy | Externá expertíza nebola potrebná. | Zhodnotenie vplyvu Tento návrh je výsledkom implementácie základného nariadenia. Základné nariadenie nestanovuje všeobecné zhodnotenie vplyvu, ale obsahuje vyčerpávajúci zoznam podmienok, ktoré sa majú zhodnotiť. | Právne aspekty návrhu | Zhrnutie navrhovaných opatrení Komisia dostala žiadosti od troch japonských vyvážajúcich výrobcov televíznych kamerových systémov, aby zaradila niektoré modely profesionálnych kamerových systémov do prílohy k nariadeniu Rady (ES) č. 2042/2000 a tým ich oslobodila od uplatňovania cla. Všetky príslušné modely boli považované za profesionálne kamerové systémy, ktoré by mali byť oslobodené od uplatňovania cla. Z tohto dôvodu sa navrhuje oslobodiť od cla všetky modely, ktoré vyvážajú spoločnosti Ikegami, Hitachi a Matsushita podľa článku 1 ods. 3 písm. e) a následne ich zaradiť do prílohy. Z tohto dôvodu sa navrhuje, aby Komisia prijala priložený návrh nariadenia. | Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 461/2004 z 8. marca 2004. | Zásada subsidiarity Návrh patrí do výlučnej právomoci Spoločenstva. Zásada subsidiarity sa z tohto dôvodu neuplatňuje. | Zásada proporcionality Návrh je v súlade so zásadou proporcionality z tohto (týchto) dôvodu(-ov). | Forma opatrenia je opísaná v uvedenom základnom nariadení a nie je v rozsahu vnútroštátneho rozhodovania. | Uvedenie údajov o minimalizovaní finančného a administratívneho zaťaženia Spoločenstva, národných vlád, regionálnych a miestnych orgánov, hospodárskych prevádzkovateľov a občanov a jeho úmernosti vzhľadom na cieľ návrhu sa na tento prípad nevzťahuje. | Výber nástrojov | Navrhované nástroje: nariadenie. | Iné prostriedky by neboli primerané z tohto (týchto) dôvodu(-ov). Uvedené základné nariadenie nestanovuje alternatívne možnosti. | Dosah na rozpočet | Návrh nemá žiadny dosah na rozpočet Spoločenstva. | 1. Návrh NARIADENIA RADY ktorým sa mení a dopĺňa príloha nariadenia (ES) č. 2042/2000, ktorým sa ukladá konečné antidumpingové clo na dovozy televíznych kamerových systémov s pôvodom v Japonsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva,[1] (ďalej len „základné nariadenie“), so zreteľom na návrh predložený Komisiou po porade s poradným výborom, keďže: A. PREDCHÁDZAJÚCE POSTUPY 2. Rada uložila nariadením (ES) č. 1015/94[2] konečné antidumpingové clo na dovozy televíznych kamerových systémov (TCS) s pôvodom v Japonsku. 3. V článku 1 ods. 3 písm. e) nariadenia č. 1015/94 Rada osobitne vyňala z rozsahu pôsobnosti antidumpingového cla kamerové systémy uvedené v prílohe k uvedenému nariadeniu (ďalej len „príloha“), ktoré predstavujú vysoko kvalitné profesionálne kamerové systémy, na ktoré sa technicky vzťahuje definícia výrobku podľa článku 1 ods. 2 nariadenia (ES) č. 1015/94, ktoré však nemožno považovať za televízne kamerové systémy. 4. V októbri 1995 Rada nariadením (ES) č. 2474/95[3] zmenila a doplnila nariadenie Rady (ES) č. 1015/94, najmä pokiaľ ide o definíciu podobného výrobku a niektoré modely profesionálnych kamerových systémov, ktoré boli výslovne oslobodené od konečného antidumpingového cla. 5. V októbri 1997 Rada nariadením (ES) č. 1952/97[4] zmenila a doplnila sadzby konečného antidumpingového cla pre dve príslušné spoločnosti, a to Sony Corporation a Ikegami Tsushinki Co. Ltd, v súlade s článkom 12 nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[5] (ďalej len „základné nariadenie“). Okrem toho Rada osobitne vyňala z rozsahu pôsobnosti antidumpingového cla niektoré nové modely profesionálnych kamerových systémov tým, že ich zaradila do prílohy. 6. V januári 1999 a v januári 2000 Rada nariadeniami (ES) č. 193/1999[6] a (ES) č. 176/2000[7] zmenila a doplnila nariadenie (ES) č. 1015/94 tak, že zaradila niektoré novšie modely profesionálnych kamerových systémov do prílohy a tým ich vyňala z uplatňovania konečného antidumpingového cla. 7. V septembri 2000 Rada nariadením (ES) č. 2042/2000[8] potvrdila v súlade s článkom 11 ods. 2 základného nariadenia konečné antidumpingové clá uložené nariadením (ES) č. 1015/94 (následne zmeneným a doplneným). 8. V januári 2001 a v máji 2001 Rada nariadeniami (ES) č. 198/2001[9] a (ES) č. 951/2001[10] zmenila a doplnila nariadenie (ES) č. 2042/2000 tak, že niektoré novšie modely profesionálnych kamerových systémov zaradila do prílohy nariadenia Rady (ES) č. 2042/2000 a tým ich vyňala z uplatňovania konečného antidumpingového cla. 9. V septembri 2001 na základe predbežného preskúmania v súlade s článkom 11 ods. 3 základného nariadenia Rada nariadením (ES) č. 1900/2001[11] potvrdila výšku konečného antidumpingového cla uloženého nariadením Rady (ES) č. 2042/2000 na dovozy televíznych kamerových systémov od vyvážajúceho výrobcu Hitachi Denshi Ltd. 10. V septembri 2002 a v apríli 2004 Rada nariadeniami (ES) č. 1696/2002[12] a (ES) č. 825/2004[13] zmenila a doplnila nariadenie (ES) č. 2042/2000 tak, že niektoré novšie modely profesionálnych kamerových systémov zaradila do prílohy nariadenia Rady (ES) č. 2042/2000 a tým ich vyňala z uplatňovania konečného antidumpingového cla. 11. V januári 2005 Rada nariadením (ES) č. 84/2005[14] zmenila a doplnila nariadenie (ES) č. 2042/2000 tak, že niektoré novšie modely profesionálnych kamerových systémov zaradila do prílohy nariadenia Rady (ES) č. 2042/2000 a tým ich vyňala z uplatňovania konečného antidumpingového cla. B. PREŠETROVANIE TÝKAJÚCE SA NOVÝCH MODELOV PROFESIONÁLNYCH KAMEROVÝCH SYSTÉMOV 1. Postup 12. Traja japonskí vyvážajúci výrobcovia, a to Ikegami Tsushinki Co., Ltd (ďalej len „Ikegami“), Hitachi Denshi (Europa) GmbH (ďalej len „Hitachi“) a Matsushita informovali Komisiu, že majú v úmysle uviesť na trh Spoločenstva nové modely profesionálnych kamerových systémov, a požiadali Komisiu, aby zaradila tieto nové modely profesionálnych kamerových systémov vrátane ich príslušenstva do prílohy nariadenia Rady (ES) č. 2042/2000 a tým ich vyňala z rozsahu pôsobnosti antidumpingových ciel. 13. Komisia príslušným spôsobom informovala priemyselné odvetvia Spoločenstva a začala prešetrovanie obmedzené na stanovenie toho, či uvažované výrobky podliehajú antidumpingovým clám a či by mala byť operatívna časť nariadenia (ES) č. 2042/2000 zodpovedajúcim spôsobom zmenená a doplnená. 2. Modely podrobené prešetrovaniu 14. Prijaté žiadosti o oslobodenie sa vzťahujú na tieto modely kamerových systémov, dodávané s príslušnými technickými informáciami: (i) Ikegami: - hlavy kamier HC-500 a HC-500W; (ii) Hitachi: - hlava kamery V-35; - ovládacia jednotka kamery RU-Z35; - kamerový adaptér CA-Z35; - kamerový adaptér EA-Z35; (iii) Matsushita: - hlava kamery AW-E860L. Všetky modely boli prezentované ako novšie verzie modelov, ktoré už boli vyňaté z platných antidumpingových opatrení. 3. Zistenia i) Hlavy kamier HC-500 a HC-500W 15. Pokiaľ ide o hlavy kamery HC-500 a HC-500W, bolo zistené, že sa na ne vzťahuje opis výrobku podľa článku 1 ods. 2 písm. a) nariadenia Rady (ES) č. 2042/2000. Tieto modely sa však používajú najmä na profesionálne účely. Priemyselné odvetvie Spoločenstva vyhlásilo, že uvedené hlavy kamier možno použiť na vysielacie účely v spojení s príslušným trojosovým systémom a (alebo) trojosovým adaptérom. Na základe dostupných informácií a prípadu predchádzajúcich modelov sa však zistilo, že hlavy kamier HC-500 a HC-500W sa na trhu ES s príslušným trojosovým systémom alebo adaptérom nepredávajú. Tieto modely sa z tohto dôvodu na trhu Spoločenstva nepoužívali ako vysielacie kamery v zmysle nariadenia Rady č. 2042/2000. V súlade s predchádzajúcou praxou inštitúcií Spoločenstva sa preto dospelo k záveru, že tieto kamery by sa mali považovať za profesionálne kamerové systémy, na ktoré sa vzťahuje definícia článku 1 ods. 3 písm. e) nariadenia Rady (ES) č. 2042/2000. V dôsledku tejto skutočnosti by sa tieto modely mali vyňať z rozsahu pôsobnosti súčasných antidumpingových opatrení a zaradiť do prílohy nariadenia Rady (ES) č. 2042/2000. 16. V súlade so zavedenou praxou inštitúcií Spoločenstva by mali byť tieto modely oslobodené od antidumpingového cla odo dňa prijatia príslušnej žiadosti o oslobodenie útvarmi Komisie. Všetky dovozy týchto kamier, uskutočnené 28. októbra 2004 a neskôr, by preto mali byť od tohto dňa oslobodené od antidumpingového cla: Ikegami – hlavy kamier HC-500 a HC-500W; ii) hlava kamery V-35, ovládacia jednotka kamery RU-Z35 a kamerové adaptéry CA-Z35 a EA-Z35 17. Pokiaľ ide o hlavu kamery V-35, základnú stanicu kamery RU-Z35 a kamerové adaptéry CA-Z35 a EA-Z35, bolo zistené, že sa na ne vzťahuje opis výrobku podľa článku 1 ods. 2 písm. a) nariadenia Rady (ES) č. 2042/2000. Používajú sa však iba na profesionálne účely a na trhu ES sa nepredávajú s príslušným trojosovým systémom alebo adaptérom. Z tohto dôvodu sa dospelo k záveru, že tieto modely by sa mali považovať za profesionálny kamerový systém, na ktorý sa vzťahuje definícia článku 1 ods. 3 písm. e) nariadenia Rady (ES) č. 2042/2000. V dôsledku tejto skutočnosti by sa tento systém (hlava, základná stanica a adaptéry) a jeho príslušenstvo mal vyňať z rozsahu pôsobnosti súčasných antidumpingových opatrení a zaradiť do prílohy nariadenia Rady (ES) č. 2042/2000. 18. V súlade so zavedenou praxou inštitúcií Spoločenstva by mal byť tento televízny kamerový systém oslobodený od antidumpingového cla odo dňa prijatia príslušnej žiadosti o oslobodenie útvarmi Komisie. Všetky dovozy tejto kamery a jej príslušenstva, uskutočnené 27. januára 2005 a neskôr, by preto mali byť od tohto dňa oslobodené od antidumpingového cla: Hitachi - hlava farebnej kamery V-35, ovládacia jednotka kamery RU-Z35, kamerové adaptéry CA-Z35 a EA-Z35 iii) hlava kamery AW-E860L 19. Pokiaľ ide o hlavu kamery AW-E860L, bolo zistené, že je takmer totožná s predchádzajúcimi modelmi, ktoré sú už uvedené v prílohe k nariadeniu Rady (ES) č. 2042/2000. Nový model je len technickým vylepšením predchádzajúceho modelu vzhľadom na nové požiadavky Spoločenstva v oblasti životného prostredia. Preto sa dospelo k záveru, že by sa tento model mal vyňať z rozsahu pôsobnosti súčasných antidumpingových opatrení. 20. V súlade so zavedenou praxou inštitúcií Spoločenstva by mal byť tento televízny kamerový systém oslobodený od antidumpingového cla odo dňa prijatia príslušnej žiadosti o oslobodenie útvarmi Komisie. Všetky dovozy tejto kamery a jej príslušenstva, uskutočnené 10. mája 2005 a neskôr, by preto mali byť od tohto dňa oslobodené od antidumpingového cla: Matsushita – hlava kamery AW-E860L. 4. Informovanie zúčastnených strán a závery 21. Komisia informovala priemyselné odvetvia Spoločenstva a vývozcov televíznych kamerových systémov o svojich zisteniach a poskytla im možnosť predložiť svoje stanoviská. Žiadna zo strán voči zisteniam Komisie nenamietala. 22. Na základe uvedeného by sa malo nariadenie (ES) č. 2042/2000 zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Príloha k nariadeniu Rady (ES) č. 2042/2000 sa nahrádza textom prílohy k tomuto nariadeniu. Článok 2 1. Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. 2. Toto nariadenie sa vzťahuje na dovozy týchto modelov, ktoré vyrábajú a vyvážajú do Spoločenstva títo vyvážajúci výrobcovia: a) Ikegami Tsushinki Co., Ltd od 28. októbra 2004: - hlava kamery HC-500; - hlava kamery HC-500W. b) Hitachi Denshi (Europa) GmbH od 27. januára 2005: - hlava kamery V-35; - ovládacia jednotka kamery RU-Z35; - kamerový adaptér CA-Z35; - kamerový adaptér EA-Z35; c) Matsushita od 10. mája 2005: - hlava kamery AW-E860L. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda […] PRÍLOHA Zoznam profesionálnych kamerových systémov, ktoré nie sú klasifikované ako televízne kamerové systémy (vysielacie kamerové systémy) a sú vyňaté z opatrení Názov spoločnosti | Hlavy kamery | Hľadáčik | Ovládacia jednotka kamery | Operačná ovládacia jednotka | Hlavná ovládacia jednotka | Kamerové adaptéry | Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE(1) DXF-801CE(1) HDVF-C30W | CCU-M3P CCU-M5P CCU-M7P CUU-M5AP(1) | RM-M7G RM-M7E(1) | __ | CA-325P CA-325AP CA-325B CA-327P CA-537P CA-511 CA-512P CA-513 VCT-U14(1) | DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP(1) DXC-D35PH(1) DXC-D35PL(1) DXC-D35PK(1) DXC-D35WSPL(1) DSR-135PL(1) | Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400(1) HC-400W(1) HDL-37E HDL-10 HDL-40 HC-500(1) HC-500W(1) | VF15-21/22 VF-4523 VF15-39 VF15-46(1) VF5040(1) VF5040W(1) | MA-200/230 MA-200A(1) MA-400(1) CCU-37 CCU-10 | RCU-240 RCU-390(1) RCU-400(1) RCU-240A | __ | CA-340 CA-300 CA-230 CA-390 CA-400(1) CA-450(1) | Hitachi | SK-H5 SK-H501 DK-7700 DK-7700SX HV-C10 HV-C11 HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP- C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA(1) V-21(1) V-21W(1) V-35(1) | GM-5 (A) GM-5-R2 (A) GM-5-R2 GM-50 GM-8A(1) GM-9(1) GM-51(1) | RU-C1 (B) RU-C1 (D) RU-C1 RU-C1-S5 RU-C10 (B) RU-C10 (C) RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A(1) RC-Z21A(1) RU-Z3(1) RC-Z3(1) RU-Z35(1) | __ | __ | CA-Z1 CA-Z2 CA-Z1SJ CA-Z1SP CA-Z1M CA-Z1M2 CA-Z1HB CA-C10 CA-C10SP CA-C10SJA CA-C10M CA-C10B CA-Z1A(1) CA-Z31(1) CA-Z32(1) CA-ZD1(1) CA-Z35(1) EA-Z35(1) | Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE (*) WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 AW-E860L | WV-VF65BE WV-VF40E WV-VF39E WV-VF65BE (*) WV-VF40E (*) WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E (*) WV-CB700AE (*) WV-RC700/B (*) WV-RC700/G (*) WV-RC700A/B (*) WV-RC700A/G (*) WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | __ | __ | WV-AD700SE WV-AD700ASE WV-AD700ME WV-AD250E WV-AD500E (*) AW-AD500AE AW-AD700BSE | JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-F560E KY-27CECH KH-100U KY-D29ECH KY-D29WECH(1) | VF-P315E VF-P550E VF-P10E VP-P115E VF-P400E VP-P550BE VF-P116E VF-P116WE(1) VF-P550WE(1) | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | __ | __ | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E | Olympus | MAJ-387N MAJ-387I | OTV-SX 2 OTV-S5 OTV-S6 | Kamera OTV-SX | (*) Nazývaná aj hlavná nastavovacia jednotka (master set up unit, MSU) alebo hlavný ovládací panel (master control panel, MCP). (1) Modely vyňaté pod podmienkou, že sa na trhu ES nepredáva príslušný trojosový systém alebo trojosový adaptér. | [1] Ú. v. EÚ L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12). [2] Ú. v. EÚ L 111, 30.4.1994, s. 106. Nariadenie naposledy zmenené a doplnené nariadením Rady (ES) č. 176/2000 (Ú. v. EÚ L 22, 27.1.2000, s. 29). [3] Ú. v. EÚ L 255, 25.10.1995, s. 11. [4] Ú. v. EÚ L 276, 9.10.1997, s. 20. [5] Ú. v. EÚ L 56, 6.3.1996, s. 1. Nariadenie naposledy zmenené a doplnené nariadením Rady (ES) č. 461/2004 (Ú. v. EÚ L 77, 13.3.2004, s. 12). [6] Ú. v. EÚ L 22, 29.1.1999, s. 10. [7] Ú. v. EÚ L 22, 27.1.2000, s. 29. [8] Ú. v. EÚ L 244, 29.9.2000, s. 38. Nariadenie naposledy zmenené a doplnené nariadením Rady (ES) č. 84/2005 (Ú. v. EÚ L 19, 21.1.2005, s. 9). [9] Ú. v. EÚ L 30, 1.2.2001, s. 1. [10] Ú. v. EÚ L 134, 17.5.2001, s. 18. [11] Ú. v. EÚ L 261, 29.9.2001, s. 3. [12] Ú. v. EÚ L 259, 27.9.2002, s. 1. [13] Ú. v. EÚ L 127, 29.4.2004, s. 12. [14] Ú. v. EÚ L 19, 21.1.2005, s. 9.